ગોધરાકાંડ પછીના થયેલા ગુલબર્ગકાંડમાં ખાસ કોર્ટે ચુકાદો બે જૂને જાહેર કર્યો હતો. જેમાં ર૪ આરોપીને દોષિત અને ૩૬ આરોપીને નિર્દોષ છોડી મુક્યા હતા. જ્જ પી.બી.દેસાઇએ ર૪ આરોપીનાં સજાના એલાનને લઇને ૬ જૂનના રોજ સુનવણી રાખી હતી. જેમાં બચાવપક્ષના વકીલ અભય ભારદ્વાજે આરોપીને સજા ઓછી થાય તે માટે સુપ્રીમ ચુકાદા રજૂ કરવા માટે સમય માગ્યો હતો. કોર્ટે બચાવપક્ષની દલીલો સાંભળીને આરોપીને સજા માટે ૯મી જૂનના રોજ સુનાવણી રાખી હતી.